ગુજરાત વિધાનસભાનું બજેટ સત્ર અડધું પૂરું થઈ ગયું છે. જોકે કોંગ્રેસ પોતાની વાત પ્રજા સુધી લઈ જવામાં નિષ્ફળ રહી છે. કોંગ્રેસ તેના આંતરિક રાજકારણને લીધે રાજ્ય સરકારને વિધાનસભામાં ઘેરવામાં પૂરેપૂરી સફળ થઈ નથી. સત્ર શરૂ થયું ત્યારે ઘણા મુદ્દા પર સરકારને ભીંસમાં લેવાની તક કોંગ્રેસ પાસે હતી, જે તક તેણે જતી કરી છે. પાટીદાર અનામત આંદોલનથી માંડીને ગુજરાતના રાજકારણને સ્પર્શતા મુદ્દાને કોંગ્રેસ ગૃહમાં યોગ્ય ન્યાય આપી શકી નથી.